Peruskoulujen tietokonevalikoima saa tänä syksynä uuden ekologisen ja taloudellisen tulokkaan. Eko-PC:ksi nimetty laite on kaupungin käytöstä poistettu, n. 4 vuotta vanha kannettava tietokone, jonka kiintolevy on tyhjennetty. Poistokone saa uuden elämän muistitikulta käytettävän Linux-käyttöjärjestelmän avulla.

Käytössä ovat tikulla tulevat ohjelmistot sekä kaikki opetuksen palvelut, jotka toimivat www-selaimen kautta. Käytännössä kaikki opetuksen yhteiset verkkopalvelut sekä mm. lähes kaikki sähköiset oppimateriaalit toimivat selaimen päällä, eli ovat käytettävissä myös Eko-PC:llä.

IT-palveluiden ylläpidosta poistuu elinkaarimallin kautta vuosittain satoja kannettavia tietokoneita uudempien tieltä. On kaikkien etu, että laitteet eivät poistu kokonaan käytöstä, vaan saavat toisen elinkaaren ja hyödyttävät oppilaita.

”IT-palveluiden ylläpidosta poistuu elinkaarimallin kautta vuosittain satoja kannettavia tietokoneita uudempien tieltä. On kaikkien etu, että laitteet eivät poistu kokonaan käytöstä, vaan saavat toisen elinkaaren ja hyödyttävät oppilaita”, toteaa IT-palvelujohtaja Joni Ilmanen.

Kustannustehokas ja kestävän kehityksen mukainen

Tyhjennettyjä poistokoneita on jo aiemmin toimitettu 50-100 kpl erä jokaiseen lukioon ja ammatti-instituutin koulutaloon, joissa niitä on käytetty sähköisen ylioppilaskoejärjestelmän harjoitteluun. Nyt vuorossa ovat peruskoulut ja laitteiden käyttö opiskelussa.

Eko-PC on opetuksen päätelaitevalikoimaa täydentävä laite, joka on kustannustehokas ja samalla kestävän kehityksen mukainen. Yhden kokonaisuuden kertakustannus on vain noin 4 euroa eikä tukikustannuksia synny.

Peruskouluissa tarkoitus on syksystä 2017 alkaen siirtyä vaiheittain henkilökohtaisiin päätelaitteisiin.

”Peruskouluissa tarkoitus on syksystä 2017 alkaen siirtyä vaiheittain henkilökohtaisiin päätelaitteisiin. Tämän toteuttaminen vie kuitenkin vähintään 3 vuotta. Eko-PC on meille tässä vaiheessa hyvä lisä koulujen laitekantaan, jonka perustan nyt muodostavat Windows-tietokoneet sekä iPad-tabletit”, arvioi Tietokone opetuksessa – TOP-keskuksen toiminnanjohtaja Jouni Paakkinen.